

**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA ČEMINAC**

**KRIZNI STOŽER CIVILNE ZAŠTITE**

Čeminac, 01. travnja 2021. godine

*Poštovani sumještani,*

Obzirom na trenutnu situaciju u svezi pandemije Korona virusom želim Vam skrenuti pozornost na slijedeće:

Donesene su Odluke na nacionalnoj razini kojima se nastoji spriječiti drastično širenje i pobolijevanje ovim virusom koji nerijetko dovodi do teških zdravstvenih problema i smrtnih ishoda.

Krizni stožer Civilne zaštite Općine Čeminac funkcionira od prvog dana proglašenja pandemije 27.03.2020.godine, i nastoji umanjiti poteškoće svima koji su oboljeli i njihovim obiteljima na razno razne načine (dostava lijekova, prehrane, komunikacija u svezi zdravstvenih problema itd.).

Discipliniranim izvršavanjem zadanih zadataka, te poštivanjem svih naputaka od strane mještana Općine, uspjeli smo spriječiti masovno obolijevanje na području naše Općine, što je doprinijelo gotovo redovnom funkcioniranju svih djelatnosti na našoj Općini.

Svjedoci ste drastičnog povećanja broja oboljelih u Hrvatskoj u zadnjih nekoliko dana a što se može preliti i na našu Općini ako ne budemo odgovorni i disciplinirani. Stoga vas pozivam da se i dalje pridržavamo svih epidemioloških mjera (zaštite i dezinficiranje) kao i uputa u svezi odlaska u trgovine, pekare,vrtić, crkvu i na druga javna mjesta.

Pozivam sve vas, dragi sumještani da svojim ponašanjem maksimalno doprinesete smanjenju obolijevanja na našoj Općini.

Svjestan sam da sve već dugo traje te nas i psihički i fizički sve to iscrpljuje no trenutno ne postoji lijek koji će u cijelosti otkloniti štetne posljedice ove opake bolesti koja ne jenjava.

***Mjere koje su stupile na snagu i moramo ih poštivati do daljnjega su slijedeće:***

* Zabrana održavanja svih **javnih** događanja i okupljanja na kojima je prisutno više od 25 osoba na jednom mjestu,
* Na **privatnim** okupljanjima i svečanostima svih vrsta može biti prisutno najviše 10 osoba iz najviše 2 različita kućanstva,
* Na pogrebima, posljednjim ispraćajima i polaganjima urni može biti prisutno najviše 25 osoba
* Javna događanja te okupljanja i svečanosti svih vrsta mogu trajati najdulje do 22,00 sata
* Ograničavanje radnog vremena za pekarnice i trgovine kruhom i pekarskim proizvodima do 22,00 sata
* **Zabrana prodaje alkoholnih pića u vremenu od 22,00 do 6,00 sati**
* Ograničavanje rada ugostiteljskih objekata, na način da usluživati mogu samo na otvorenim terasama i otvorenim prostorima, radno vrijeme može se odrediti u trajanju od 6 do 22,00 sati
* **Obustava održavanja svadbenih svečanosti**.

Djelatnici Kriznog stožera CZ Općine Čeminac provoditi će nadzor nad poštivanjem mjera ali i davati savjete i pomagati u svim nejasnim situacijama. Molim vas da ih poštujete kao i do sada na čemu vam zahvaljujem. To je jedini način da zajednički lakše prođemo kroz ovaj period svoga života.

Poštovane sumještanke i sumještani u ime Stožera civilne zaštite Općine Čeminac i svoje osobno ime želim Vam

**sretan i blagoslovljen Uskrs**.

Načelnik Stožera

Civilne zaštite Općine Čeminac

Dr. Zlatko Pinjuh, spec.hitne medicine